Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumalan Sana on yliluonnollinen.
Hän antaa sen kautta ilmoitusta epätavallisillakin tavoilla.
Ilman uskoa tai ymmärtämättä Sanan luonnetta oikein -
ihmiset joko sivuuttavat sieltä asioita tai näkevät ongelmia kohdissa, -
joiden kautta Jumala haluaa sanoa jotain yliluonnollista.
Otetaan esille Raamatut ja jatketaan siitä, mihin jäimme.
Aloitimme viime kerralla Matteuksen evankeliumin tutkimisen.
Käymme koko evankeliumin läpi -
luku luvulta, jae jakeelta ja jopa sana sanalta.
Jäimme viimeksi Matt. 1:17:ään.
Kävimme läpi Messiaan sukuluettelon ja tulimme Messiaan syntymään.
Sitä käsittelemme tänään.
Mutta palautetaan ensin mieliimme jae 17.
Siellä puhutaan 14 sukupolvesta. 14 on tärkeä luku.
Luku 14 viittaa kaksinkertaiseen siunaukseen.
Luku 7 merkitsee pyhyyttä, luku 14 kaksinkertaista siunausta.
Aabrahamista kuningas Daavidiin oli 14 sukupolvea.
Daavidista Babylonin vankeuteen oli jälleen 14 sukupolvea.
Jakeessa 17 sanotaan: -
"... ja Babyloniin siirtämisestä Kristukseen asti neljätoista polvea."
Mutta Matteuksen sukuluettelossa sukupolvia on vain 13.
Kyseessä ei ole virhe -
vaan Sanan vivahde, joka meidän tulee ymmärtää.
Jos Vanhaa testamenttia ei ymmärretä, -
kohtaa ei käsitetä. Monet eivät edes laske, että siinä on 13 sukupolvea.
VT:n profeettakirjoissa korostetaan usein seuraavaa sukupolvea, -
jotta valmistaisimme lapsiamme Messiaan tuloon.
Eli termi "seuraava sukupolvi" liittyy Messiaan tuloon.
Messiaan syntymään oli 13 sukupolvea.
Luku 13 viittaa 12 heimoon plus Jumalaan, mikä tekee 13.
Luku 13 kertoo Jumalan ja hänen kansansa välisestä yhteydestä.
Messias syntyi luodakseen läheisen yhteyden ihmisten ja Jumalan välille -
lunastusliiton kautta.
Sitä luku 13 merkitsee.
Mutta Messiaaseen asti sanotaan olevan 14 sukupolvea.
Se korostaa sitä, että Messias palaa -
ja että meidän on valmistettava siihen lapsemme.
Juutalaisilla on siis käsite "seuraava sukupolvi", -
johon viitataan sanomalla, -
että Babylonin vankeudesta Messiaaseen oli 14 sukupolvea.
Jae 18: "Jeesuksen Kristuksen syntyminen oli näin.
Kun hänen äitinsä Maria oli kihlattu Joosefille, -
huomattiin hänen ennen heidän yhteenmenoaan -
olevan raskaana Pyhästä Hengestä."
Pyhä Henki on tässä tärkeä.
Hän liittyy lunastukseen.
Profeetoissa liitetään lunastus Pyhän Hengen antamiseen.
Se näkyy sanankohdassa, joka luetaan joka päivä synagogissa -
arkiaamuisin ja sapattina iltapäivällä.
Kyseessä on Jes. 59:20: "Mutta Siionille se tulee lunastajana, -
niille Jaakobissa, jotka synnistä kääntyvät, sanoo Herra."
Lunastaja käsittelee Israelin synnit saapuessaan uudelleen.
Hän perustaa liiton, jonka seurauksena vuodatetaan Henki.
Siksi Messiaan syntymä ei ollut yllättävä.
Messias on aina ollut.
Se on tärkeä teologinen totuus.
Hän on Jumalan ikuinen Poika.
Kun hän jätti taivaan ja pukeutui lihaan ja vereen, -
hän saapui Marian kohtuun -
Pyhän Hengen hedelmöittämänä.
Jae 19: -
"Mutta kun Joosef, hänen miehensä, oli hurskas..."
Katsotaan Jeesuksen syntymää seuraavaksi Luukkaasta.
Näemme siitä, -
että Jumala kutsuu hurskaaksi jokaista käyttämäänsä ihmistä.
Hurskas oli ihminen, joka otti Jumalan käskyt vakavasti.
He asettivat käskyt, Jumalan Sanan, elämänsä auktoriteetiksi.
Se näkyi heidän elämästään. Niin toimi Joosefkin.
"Mutta kun Joosef, hänen miehensä, oli hurskas, -
ja koska hän ei tahtonut saattaa häntä [Mariaa] häpeään..."
Luimme jakeesta 18, -
että Jeesuksen äiti Maria oli kihlattu Joosefille.
Juutalaisen lain mukaan kihlatut eivät olleet keskenään intiimisti.
Juutalaisuudessa mennään naimisiin kahdessa vaiheessa.
Pariskunnasta tulee jo kihlauksessa laillisesti mies ja vaimo.
Kuitenkaan he eivät elä yhdessä ennen avioliiton toista vaihetta, häitä.
Häät pidetään hääkatoksen, chuppan, alla.
Sen jälkeen avioliitto pannaan täytäntöön intiimissä mielessä.
Mutta tässä sanotaan, että Maria ja Joosef olivat vasta kihloissa.
Siksi Joosef ei halunnut hylätä Mariaa (ottaa hänestä eroa) julkisesti.
Hän ei halunnut paljastaa, -
että Maria oli raskaana, vaikka he eivät olleet olleet yhdessä.
Muuten Maria olisi voitu kivittää.
Mutta Joosef ei halunnut häväistä eikä surmauttaa häntä.
Jae 19: "...mutta ei halunnut häpäistä kihlattuaan julkisesti.
Hän aikoi purkaa avioliittosopimuksen kaikessa hiljaisuudessa." (KR -92)
"Mutta kun hän tätä ajatteli..."
Sana "ajatella" tarkoittaa Raamatun kielessä perinpohjaista pohtimista.
Jakeesta saa sen käsityksen, että Joosef rakasti Mariaa.
Joosef tiesi hänen olevan jumalaapelkääväinen nainen.
Hän ei voinut kuvitella Marian pettäneen häntä ja samalla Jumalaa -
tekemällä aviorikoksen.
Mutta Maria oli raskaana. Siispä hänen oli täytynyt olla uskoton.
Joosef pohti pohtimistaan.
"Kun Joosef ajatteli tätä, hänelle ilmestyi yöllä unessa Herran enkeli..."
Ei mikä tahansa enkeli vaan nimenomaan Herran enkeli.
"...hänelle ilmestyi unessa Herran enkeli, joka sanoi: -
'Joosef, Daavidin poika...'"
Meitä muistutetaan taas yhteydestä Juudan heimoon ja Daavidiin.
"'Joosef, Daavidin poika, -
älä pelkää ottaa tykösi Mariaa, vaimoasi...'"
"Ottaa tykönsä" tarkoittaa avioitumisen toista vaihetta.
Eli: "Mene naimisiin hänen kanssaan, kuten olet suunnitellut."
"...sillä se, mikä hänessä on siinnyt, on Pyhästä Hengestä."
Jälleen mainitaan Pyhä Henki -
eli on kyse lunastuksesta.
Kun Pyhä Henki mainitaan Sanassa, saamme näkökulmaa lunastukseen.
Käsitämme näin tämän kohdan paremmin.
Sitä Matteus tuo esille.
Jae 21: "Ja hän on synnyttävä pojan, -
ja sinun on annettava hänelle nimi Jeesus, -
sillä hän on vapahtava kansansa heidän synneistänsä.'"
Lunastaminen merkitsee synneistä vapauttamista.
Käytän yleensä Jeesuksesta nimitystä Jeshua, -
koska olen juutalainen ja nimi Jeshua tuntuu läheisemmältä.
Mutta saan asiasta sähköposteja, joista jotkut ovat vähän tylyjä.
Oli eräskin mies, joka on varmaan kiva ihminen -
ja hänellä oli varmaan hyvä tarkoitus.
Asia vaivasi häntä ja hän tokaisi: "Miksi häpeät Jeesuksen nimeä?"
En millään muotoa häpeä Jeesuksen nimeä enkä epäröi sanoa sitä.
Espanjaksi sanoisin Jesús.
Kreikaksi hänen nimensä on Iésus.
Nimi Jeesus lausutaan eri kielissä eri tavoin.
Pidän nimityksestä Jeshua myös nimen merkityksen vuoksi.
Monet eivät tiedä, mitä sana Jeesus tarkoittaa.
Mutta hepreaa puhuva tietää, että Jeshua tarkoittaa pelastajaa.
Siksi Sana sanoo: "...sinun on annettava hänelle nimi Jeesus, -
sillä hän on vapahtava kansansa heidän synneistänsä.'"
Joissakin kristinuskon suuntauksissa -
käytetään muotoa Jashua.
Muutamassa kohdassa Sana käyttää Jumalasta lyhennettä Ja.
Nimityksellä Jashua halutaan korostaa Jeesuksen jumaluutta.
Jumala hän Sanan mukaan onkin.
Mutta Jashua-nimitykseen liittyy ongelma.
Nimitystä käyttävillä on hyvä tarkoitus, -
sen muoto on ihmisen keksimä, ja se on väärä.
Tässä tekstissä kehotetaan kutsumaan Messiasta Jeshuaksi.
Jeshua-sanalla on oikea merkitys, ei Jashualla.
Jashuassa on yhdistetty Jumalan lyhenne Ja -
Jeshua-sanan loppuosaan.
"...sinun on annettava hänelle nimi Jeesus, -
sillä hän on vapahtava kansansa heidän synneistänsä.'"
Tässä korostetaan Jeesuksen elämän tarkoitusta, lunastustyötä.
Hän maksa syntivelkamme.
Siihen hänet on voideltu.
Matt. 1:22: "Tämä kaikki on tapahtunut..."
Ympyröisin sanat "on tapahtunut".
"Kaikki tämä on tapahtunut..." Miksi tapahtuminen on tärkeää?
Sanaa "tapahtua" on mahdoton tarkasti kääntää englanniksi -
tai muillekaan kielille.
Kreikan alkukieli käyttää sanaa gegonen.
Se tulee sanasta ginomai, -
joka merkitsee olemista tai tapahtumista.
Sanaa on käytetty perfekti-aikamuodossa.
Se tarkoittaa asiaa, joka on ollut menneisyydessä, -
joka on totta nyt ja joka jatkuu tulevaisuudessa, ehkä jopa ikuisesti.
Olen rengastanut sanat niiden tärkeyden vuoksi.
Ne kertovat Messiaasta.
Jumala on aloittanut lunastuksen jo menneisyydessä, -
tekee työtä siinä hetkessä, ja vaikutus on ikuinen.
Niin hienoa on kreikan kieli.
Samaa asiaa ei voi kertoa tuolla tavoin arameaksi, hepreaksi, -
englanniksi tai muillakaan kielillä. Siksi UT kirjoitettiin kreikaksi.
Jae 22: "Tämä kaikki on tapahtunut, -
että kävisi toteen, minkä Herra on puhunut profeetan kautta, -
joka sanoo: '"Katso, neitsyt tulee raskaaksi -
ja synnyttää pojan, ja tälle on annettava nimi Immanuel.'"
Näemme tässä pari asiaa.
Matteus haluaa osoittaa, että Jeesus toteuttaa VT:n profeettojen -
ilmoituksen, opetuksen ja ennustukset.
Toisekseen kohdassa mainitaan sana neitsyt.
Monikaan ei tunne sanan taustaa.
Neitsyt on hepreaksi alma.
Se merkitsee ensinnäkin hurskasta naimatonta naista.
Hurskas naimaton nainen on tietysti neitsyt.
Varsinainen neitsyttä tarkoittava sana on hepreaksi betula.
Hän on vahvistetusti neitsyt. Kyseessä on fakta, ei oletus.
Painotus on hurskaudessa.
Muinaishepreasta voi oppia paljon sanasta alma.
Kreikan sana tarkoittaa nimenomaan neitsyttä, ei nuorta naista.
Hän ei ole ollut miehen kanssa.
Rebekkaa kutsutaan 1. Mooseksen kirjassa betulaksi -
ja lisätään, ettei mies ollut häneen koskenut.
Mutta jos betula tarkoittaa neitsyttä, -
miksi pitää lisätä "johon mies ei ollut koskenut"?
Myöhemmin häntä kutsutaan almaksi, -
ja ymmärretään, ettei mies ollut koskenut häneen, vaikkei sitä sanota.
Alma viittaa nuoreen naiseen, -
joka on naimaton ja hurskas eikä ole siksi ollut miehen kanssa.
Jae 23: -
"'Katso, neitsyt tulee raskaaksi ja synnyttää pojan, -
ja tälle on annettava nimi Immanuel'..."
Myös Immanuel on tärkeä nimitys.
Jaetaan Immanuel tavuiksi Im-ma-nu-el.
Im tarkoittaa kanssa, nu tarkoittaa me ja el on Jumala.
Immanuel - kanssamme Jumala.
Nimitys kertoo Jeesuksen jumaluudesta -
ja on Messiaan lunastuksesta kertova nimi.
Katsotaan jaetta 24.
"Herättyään unesta -
Joosef teki, niinkuin Herran enkeli oli käskenyt hänen tehdä..."
Siinä sanotaan kirjaimellisesti: "Hänet herätettiin unesta."
Sanan aikamuoto ja pääluokka kertovat, -
että Jumala toimii. Joku muu saa nämä asiat aikaan Joosefin elämässä.
Se johtuu hänen kuuliaisuudestaan.
Kun olemme Jumalalle kuuliaisia, hän toimii elämässämme.
"Herättyään unesta Joosef teki, -
niinkuin Herran enkeli oli käskenyt hänen tehdä, -
ja otti vaimonsa tykönsä -
eikä yhtynyt häneen, ennenkuin hän oli synnyttänyt pojan."
Kreikaksi sanotaan, ettei Joosef "tuntenut" Mariaa.
He eivät olleet intiimisti yhdessä -
ennen Jeesuksen syntymää.
Eli Maria ei pysynyt neitsyenä.
Mutta Jeesuksen syntymään asti hän oli neitsyt.
"...eikä yhtynyt häneen, ennenkuin hän oli synnyttänyt pojan."
Kreikan Textus Receptus -UT:ssa lukee myös "esikoinen".
Esikoisuudessa tulee ilmi Isän työn jatkuvuus.
Esikoinen sai kaksinkertaisen perinnön.
Esikoinen sai isomman perinnön, mutta tärkeintä on olla perijä.
Hän ottaa vastaan Isältä ja jatkaa hänen sijastaan hänen työtään, -
liiton lupausta.
Sana opettaa, että Messias jatkaa Jumalan työtä -
ja saa lunastustyön valmiiksi.
Siitä puhutaan profeetallisesti Danielin luvussa 7.
Messias käy Isän edellä ja on kaiken perijä.
Kaikki kansat, kansakunnat ja kielet palvovat häntä.
Hän saa vallan ja kunnian, -
koska hän astuu Isänsä rooliin.
Siihen termi "esikoinen" tai "ensinsyntynyt" viittaa.
"...eikä yhtynyt häneen, ennen kuin hän oli synnyttänyt pojan.
Ja hän antoi hänelle nimen Jeesus."
Normaalisti kreikankielisessä UT:ssa käytetään pientä alkukirjainta, -
mutta Jeesus on kirjoitettu tässä isolla.
Se korostaa Jeesuksen elämän tarkoitusta.
Hänet lähetettiin maailmaan Vapahtajaksi.
Hän on myös ainut, joka vapahtaa ja pelastaa.
Taivaan alla tätä tehtävää ei ole annettu kenellekään muulle -
kuin Jumalan Pojalle, Lunastajalle eli Jeesukselle.
On elintärkeää ottaa hänet vastaan elämäänsä, -
jotta pääsee uuteen liittoon Jumalan kanssa.
Sana "uusi" viittaa tuossa Jumalan valtakuntaan.
Saamme toivon valtakuntaan pääsystä vain Jeesuksen kautta.
Uusi liitto merkitsee pelastusta ja syntien anteeksisaamista.
Olemme nyt Matteuksen ensimmäisen luvun lopussa.
Luvusta on käynyt ilmi, että Messias on Jumalan Poika, -
että hän on Lunastaja ja että hänen elämällään on yksi päätarkoitus.
Synnyttyään maailmaan -
hänen tehtävänsä oli suorittaa lunastustyö ja syntien anteeksianto.
Oletko sinä kutsunut Jeesuksen elämääsi?
Oletko sanonut: "Kyllä, olen syntinen. Uskon sinuun, Jeesus, -
joka kuolit ristillä ja vuodatit veresi lunastuksen aikaansaamiseksi, -
koska lunastusta ei ole ilman veren vuodatusta."
Sinun tarvitsee vain tunnustaa olevasi syntinen, -
turvautua häneen ja kutsua hänet elämäsi Herraksi.
Saat uskoa, että hän kuoli ristinpuulla ja nousi kuolleista.
Jos pyydät vilpittömästi, saat Jumalalta ikuisen pelastuksen.
Pääset Jumalan valtakuntaan.
Nähdään ensi viikolla. Shalom!
Suomennos: Annamari Kortelainen